text: ফুলবাড়ী সরকারি কলেজ বাংলাদেশের উত্তর জনপদ বৃহত্তর ফুলবাড়ী উপজেলার  একটি প্রাচীনতম ঐহিত্যবাহী শিক্ষা প্রতিষ্ঠান। ফুলবাড়ী সরকারি কলেজ প্রতিষ্টিত হয় ১৯৬৩ খ্রিষ্টাব্দে। ফুলবাড়ী উপজেলার ৫১ নং ছোট যমুনা নদীর তীরে কোলাহলমুক্ত পরিবেশে ২০.৯৮ একর জমির উপরে কলেজটি অবস্থিত। কলেজটির পূর্বদিকে ৫১ নং ছোট যমুনা নদী ,উত্তর দিকে সড়ক ও জনপথের রাস্তা, পশ্চিম দিকে ফুলবাড়ী-মাদিলাহাট পাকারাস্তা এবং দক্ষিণ দিকে বাজার।
  
  ইতিহাস 
  বিভিন্ন ব্যক্তিবর্গে উদ্যোগ ও প্রচেষ্টায় ফুলবাড়ী উপজেলার প্রাণকেন্দ্রে কোলাহল মুক্ত পরিবেশে ১৯৬৩ খ্রিষ্টাব্দে প্রতিষ্টিত হয় ফুলবাড়ী সরকারি কলেজ। প্রতিষ্টালগ্ন থেকে ১৯৮৯ খি. পর্যন্ত সময়ে প্রাক্তন অধ্যক্ষ জনাব আব্দুল আজিজ এবং উপাধ্যক্ষ আব্দুস সামাদ শক্ত হাতে অত্যন্ত দক্ষতার সাথে কলেজটি পরিচালনা করেন। পরে কলেজে বি.এসসি. কোর্স চালু হয়। প্রতিমন্ত্রী মোঃ মনসুর আলী সরকারের ঐকান্তিক প্রচেষ্টায় তৎকালীন মহামান্য রাষ্ট্রপতি হুসেইন মুহম্মদ এরশাদ এর ঘোষণার মাধ্যমে ০৫/১১/১৯৮৯ খ্রি. তারিখে কলেজটি জাতীয়করণ করা হয়। জাতীয়করণের পর কলেজটিকে সঠিকভাবে গোছানোর এবং উন্নয়নের মূল দায়িত্ব পালন করেন অধ্যক্ষ প্রফেসর এ.টি.এম. সাইদুর রহমান। ঐ সময় মোঃ মোস্তাফিজুর রহমান (ফিজার) এম.পি. এর ঐকান্তিক প্রচেষ্টায় দুইটি এ্যাকাডেমিক ভবন (একটি তিন তলা ও একটি দুই তলা) নির্মিত হয় এবং জমি সংক্রান্ত কিছু সমস্যা সমাধান হয়। 
  
  কলেজের ২০.৯৮ একর জমি, একটি খেলার মাঠ, ১টি ছাত্রাবাস, ২টি এ্যাকাডেমিক ভবন ১৯টি শ্রেণিকক্ষ, ১টি গ্রন্থাগার, ৫টি গবেষণাগার, শিক্ষক কমন রুম, অধাক্ষের কক্ষ, উপাধ্যক্ষের কক্ষ, অফিস কক্ষ, এবং ১টি জামে মসজিদ রয়েছে। কলেজটির পদার্থবিদ্যা, রসায়ন, প্রাণিবিদ্যা ও উদ্ভিদবিদ্যা গবেষণাগার এবং লাইব্রেরী অন্ত্যন্ত সমৃদ্ধশালী। কলেজটিতে অধ্যক্ষ, উপাধ্যক্ষ, ১১টি সহযোগী অধ্যাপক ১৩ টি সহকারী অধ্যাপক ও ২৫ টি প্রভাষক সহ মোট ৫১ টি পদ রয়েছে। বাংলা, ইংরেজী, পদার্থবিদ্যা, রসায়ন, প্রাণিবিদ্যা, উদ্ভিদবিদ্যা, গণিত, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, অর্থনীতি, হিসাববিজ্ঞান, মার্কেটিং, ব্যাবস্থাপনা, এবং ফিন্যান্স ও ব্যাংকিং সহ মোট ১৬ টি বিষয়ে পাঠদান করা হয়। 
  
  ২০১৩ – ২০১৪ শিক্ষাবর্ষ থেকে বাংলা ও গণিত বিষয়ে প্রথম অনার্স কোর্স চালু হয় এবং ২০/১০/২০১৩ খ্রি. তারিখে  অনার্স কোর্স উদ্বোধন করেন। ২০১৪ – ২০১৫ শিক্ষাবর্ষ থেকে রাষ্ট্রবিজ্ঞান, দর্শন, ইংরেজী ও রসায়ন বিষয়ে অনার্স কোর্স চালু হয়। অধ্যক্ষ প্রফেসর ব্রজেন্দ্রনাথ রায় ০৬/১০/২০১৫ ইং তারিখে  কলেজে যোগদান করেন।
  
  অনুষদ ও বিভাগ সমূহ  
  কলেজে পঠিত বর্তমান অনুষদ ও বিভাগসমূহ -
  
  এইচ.এস.সি 
   বিজ্ঞান
   মানবিক
   ব্যবসায় শিক্ষা
  
  স্নাতক (পাস) 
   বি.এ.
   বি.এস.এস.
   বি.বি.এস.
   বি.এস.সি.
  
  স্নাতক (সম্মান)  
   বাংলা
   ইংরেজি
   রাষ্ট্রবিজ্ঞান
   দর্শন
   রসায়ন
   গণিত
  
  হোস্টেল পরিচিতি 
  বর্তমানে ফুলবাড়ী সরকারি কলেজ  এ একটি ছেলে হল রয়েছে।
  
  তথ্যসূত্র
  
  প্রাতিষ্ঠানিক ওয়েবসাইট http://www.phulbarigovtcollege.edu.bd/ 
  
  বিষয়শ্রেণী:দিনাজপুর জেলার কলেজ
  বিষয়শ্রেণী:১৯৬৩-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৬৩-এ পাকিস্তানে প্রতিষ্ঠিত
title: ফুলবাড়ী সরকারি কলেজ